მაგრამ ჩემი აზრით, არის ძალზე მნიშვნელოვანი პრობლემა, კერძოდ, მიუხედავად იმისა, რომ სააკაშვილისა და კაჩინსკის ურთიერთობა სამაგალითოა და მეტად ინტენსიური ქვედა დონეზე, ეს კეთილგანწყობილი ურთიერთკავშირები ამის მიზეზია ის, რომ პოლონურ ბიზნესს არ იცნობენ ქართველი ბიზნესმენები და საერთოდ როგორი გასაკვირიც არ უნდა იყოს, პოლონეთშიც სუსტად ფლობენ ინფორმაციას საქართველოს საინვესტიციო და ბიზნესგარემოს და საქართველოს პოტენციალის შესახებ. აქედან გამომდინარე, პოლონეთის ბიზნესწრეებმა გადაწყვიტეს მთავრობის სტრუქტურებთან ერთად გადადგან პირველი ნაბიჯები და 14-17 ნოემბერს თბილისში ჩატარდება პირველი ფართო პოლონურ-ქართული ბიზნესფორუმი და 50-მდე პოლონური ფირმის პროდუქციისა და ტექნოლოგიის გამოფენა. როგორც გამოფენის ორგანიზატორმა, პოლონეთის მრეწველთა კავშირის თავჯდომარემ განაცხადა, მათი მიზანია უშუალოდ გაიცნონ ქართული ბაზარი, მისი მოთხოვნები და შესაძლებლობები, დაამყარონ პირდაპირი ბიზნესკონტაქტები და ჩამოიტანონ ერთობლივი საქმიანობის წინადადებები. გამოფენაზე წარმოადგენენ დაწყებული რესტორნების და ბარების მოწყობილობებიდან დამთავრებული, სამხედრო მძიმე ტექნიკით და საფერენი აპარატებით.